આશીષ ભાટીયા દ્વારા જેમને પોતાની ટીમમાં સામેલ કરવામાં આવ્યા તેમાં ગાંધીનગર આઈબીના એસપી ગીરીશ સીંઘલ, હિમંતનગરના એએસપી હિમાંશુ શુકલ જયારે ડીવાયએસપીમાં વી આર ટોળીયા, મયુર ચાવડા, રાજેન્દ્ર અસારી અને ઉષા રાડાને સામેલ કરવામાં આવ્યા હતા, આ ઉપરાંત મહેસાણા પોલીસમાં ફરજ બજાવતો કોન્સટેબલ દિલીપ ઠાકોરને પણ ટીમમાં સામેલ કરવામાં આવ્યા હતા, આમ સાત પોલીસ અધિકારીઓ બહારથી આવ્યા હતા અને ક્રાઈમ બ્રાન્ચના ડીસીપી ચુડાસમા અને એસીપી મુલીયાણા મળી કુલ નવ અધિકારીઓને એકત્રીત કરી આશીષ ભાટીયાએ ઓપરેશન બ્લાસ્ટને ક્રેક કરવાની કવાયત શરૂ કરી હતી.